cyanic-selkie/wikianc huggingface dataset:
Agricultura
Idade Moderna
A integración da economía mundial tras a era dos descubrimentos permitiu un intercambio de cultivos a nivel planetario: produtos do Vello Mundo, tanto de zonas tépedas como o trigo e a vide, como de zonas cálidas como a cana de azucre, o algodón e o café, foron introducidos con éxito en América; mentres que produtos do Novo Mundo como o millo, a pataca, o tomate, o pemento e o tabaco diversificaron a agricultura europea e do resto dos continentes. Xa en época industrial, a explotación do caucho, restrinxida inicialmente á silvicultura amazónica, tamén se acabou estendendo a outras zonas ecuatoriais a pesar de todo o coidado que se puxo en impedilo.
José Vázquez Batalla
José Vázquez Batalla, nado en Padrón en 1852 e finado en Buño o 7 de febreiro de 1947, foi un avogado e político galego.
Agricultura
Sector agrícola
Habitualmente utilízase a expresión para identificar os intereses sectoriais das empresas agrícolas ou, xenericamente, da totalidade dos habitantes de zonas agrícolas, debido a que son determinantes na vida económica da maior parte das rexións rurais. Na política de determinados países, especialmente nos Estados Unidos, funcionan como un lobby ou grupo de presión.
Diferenzas entre maquinarias, equipos e ferramentas segundo o seu uso
A diferenza é que as maquinarias utilízanse para a limpeza, para arrastrar, desmenuzar, remover a sementar a terra, mentres que os equipos utilízanse para labrar a terra, eliminar a maleza, fumigar as plantas e para abonar o chan, e as ferramentas utilízanse para abrir gabias, cargar terra, extraer raíces, arrincar herbas, perforar o chan e asperxer con auga as plantas.
Estudos económicos
Con obxecto de impulsar as exportacións de produtos agrícolas, diversos organismos gobernamentais publican estudos económicos por produtos e por países, a través de internet. Entre outros, atópanse o FAS do Departamento de Agricultura dos Estados Unidos (USDA), Agricultura e Agroalimentario Canadá (AAFC), Austrade e NZTE, que representan catro dos países máis importantes a nivel de exportación de produtos agrícolas. A Federación de Asociacións de Comercio Internacional publica estudos de FAS e AAFC, así como doutros organismos non gobernamentais, na súa páxina web globaltrade.net.
Simboloxía
Nalgunhas medallas é representada cunha muller que ten botados os seus pés un león e un touro, un emblema da terra e o outro, da labranza. Nunha pedra gravada da biblioteca do Vaticano, vese representada a Agricultura por Psiquis, apoiándose, nunha pa como traballo en que a alma atopa lugar para a meditación. O xenio da Agricultura simbolízase por medio dun neno espido, dunha fisonomía festivo e coroado de durmideiras; nunha man ten un feixe de espigas e na outra un acio de uvas.
Plantas domésticas
Vexa tamén:
UniProt
Historia de UniProt
Cada un dos membros do consorcio está moi implicado no mantemento da base de datos de proteínas e na súa anotación. Ata hai pouco, o EBI e o SIB en conxunto producían as bases de datos Swiss-Prot e TrEMBL, mentres que o PIR xeraba a Base de datos de Secuencias de Proteínas (Protein Sequence Database, PIR-PSD). Estas bases de datos coexistían tendo prioridades diferentes en canto á cobertura na secuencia de proteínas e na anotación.
Os membros do consorcio xuntaron os seus recursos solapados e experiencias, e lanzaron finalmente UniProt en decembro de 2003.
Organización das bases de datos de UniProt
O corazón de UniProt está formado por catro bases de datos: UniProtKB (que se subdivide en Swiss-Prot e TrEMBL), UniParc, UniRef, e UniMes.
UniProtKB/Swiss-Prot
As publicacións relevantes identifícanse buscando nas bases de datos como PubMed. Lese o texto completo de cada artigo, e a información é extraída e engadida á entrada. As anotacións que se fan atendendo á información da literatura científica inclúen, entre outras, as seguintes:
Bush (grupo musical)
Bush é unha banda inglesa de rock alternativo formada en Londres en 1992 pouco despois de que o guitarrista e vocalista Gavin Rossdale e o guitarrista Nigel Pulsford se coñecesen. Ao pouco tempo recrutaron ao baixista Dave Parsons, posteriormente ao batería Robin Goodridge, e comezaron a compoñer. Dave Parsons uniuse a Bush pouco despois de deixar Transvision Vamp. Baterías como Sacha Gervasi, Amir e Spencer Cobrin ocupáronse das baquetas antes de que Robin Goodridge quedase como membro permanente completando a formación.
No Canadá chegou a ser coñecida como Bushx, xa que a banda dos 70 Bush, liderada por Domenic Troiano, posuía os dereitos do nome nese país. En abril de 1997, anunciouse que Troiano aceptara permitirlles usar o nome de Bush no Canadá sen o x, a cambio dunha doazón de 20.000 dólares tanto á Starlight Children's Foundation como á Canadian Music Therapy Trust Fund.
Relevo (escultura)
Un relevo en escultura é un traballo onde unha forma se proxecta dun fondo plano (a propia musculatura tensa pode ser vista como unha forma de relevo). Dependendo da profundidade, o relevo pode ser chamado baixorrelevo — tal como aparece na numismática — ou altorrelevo, con bastante material removido e o restante proxectado do fondo plano case como se fose a parte visíbel dunha escultura embutida na pedra.
Onésimo, bispo de Bizancio
Traxectoria
Segundo parece, Filemón perdoou e concedeulle a liberdade a Onésimo por se ter arrepentido, e mandouno a reunirse de novo con Paulo. Segundo conta Xerome de Estridón, Onésimo volveuse un predicador cristián e logo chegou a bispo de Éfeso por orde do Apóstolo Paulo. Posteriormente, Onésimo foi apresado e levado a Roma, onde morreu lapidado.
Anos das Lámpadas
Aulë, o ferreiro dos Valar, creou a estrutura das lámpadas (e tamén dos piares que as sostiñan). Despois Varda encheunas concentrando a difusa luz que iluminaba Arda daquela, e Manwë consagrounas. A lámpada chamada Illuin foi situada no extremo norte de Arda, e a outra, Ormal, no extremo sur. No medio, onde confluía a luz de ambas, atopábase un gran lago que rodeaba a illa de Almaren, onde habitaban os Valar. O período que seguiu á creación das lámpadas coñécese como a Primavera de Arda, na que os Valar organizaron o mundo como desexaron e repousaron en Almaren. Esta é a época na que apareceron os primeiros animais e na que medraron as primeiras fragas. Melkor, o Vala maligno, que até daquela asexara alén dos Muros da Noite, aproveitou o sono de Tulkas para entrar en Arda inadvertido, xunto coa súa hoste, e construíu no norte a súa primeira fortaleza, Utumno.
Broken Sword: The Sleeping Dragon
A idea orixe do xogo apareceu en 2000. Para facer que o xogo parecese un filme, Revolution contou cun asesor cinemático, Bob Keen, que se asegurou que o xogo mantivese as emocións e a atmosfera axeitadas en cada escena. Orixinalmente ía ter un estilo visual máis semellante ós debuxos animados, pero os desenvolvedores decidiron darlle un estilo máis semellante ó dos filmes animados xaponeses. Malia que os dous primeiros xogos de Broken Sword empregaban motores Virtual Theatre, The Sleeping Dragon foi construído con RenderWare. A música do xogo foi coposta por Ben McCullough, e Rolf Saxon volveu dar voz a George Stobbart.
Alfabeto
miniatura|esquerda|200px Alfabeto (chegou dende o latín, mais procede do grego alphabetos, -ou, formado a partir das dúas primeiras letras, alpha e beta ) denota o conxunto organizado de letras e tamén un sistema de escrita, o máis común no mundo occidental. Na primeira acepción é sinónimo de abecedario e na segunda úsase en contraposición co alifato ou o abxad consonánticos ou os silabarios, busca representacións fonemáticas, non sempre biunívocas. Ten unha orde fixa, que se emprega por exemplo para a ordenación en dicionarios, enciclopedias ou glosarios en papel, ou en listas de cousas.
O alfabeto galego ten 23 letras (entre parénteses a denominación da letra): a (a), b (be), c (ce), d (de), e (e), f (efe), g (gue), h (hache), i (i), l (ele), m (eme), n (ene), ñ (eñe), o (o), p (pe), q (que), r (erre), s (ese), t (te), u (u), v (uve), x (xe), z (zeta).
Xoán Montes
Traxectoria
Remata os estudos eclesiásticos no 1863 e renuncia á vida espiritual para dedicarse enteiramente á música, como pianista, compositor ou director, sendo con certeza un caso único en toda a historia da música galega, tanto pola cantidade como pola calidade e variedade dos seus traballos.
Foi mestre de capela interino e organista da Catedral de Lugo, director da Escola de Música do concello, e, tras reorganizala, da banda municipal da cidade, coa que deu infinidade de concertos, divulgando a música sinfónica, a de cámara e a coral. miniatura|300px|IES Xoán Montes de Lugo. Fundou en 1879 o Orfeón Lucense, posteriormente chamado Orfeón Galego, co que acadou grandes éxitos dentro e fóra de Galiza interpretando obras compostas por el mesmo sobre textos de poetas galegos como Rosalía de Castro, Curros Enríquez ou Eduardo Pondal, e que dirixiu até a súa morte.
San Miguel, San Pedro do Incio, O Incio
San Miguel é unha aldea da parroquia de San Pedro do Incio, no concello lugués do Incio. Está situada a 575 metros de altitude, preto do río Cabe.
A polo ghit
A polo ghit é un concurso de música con letra en galego que organizan conxuntamente o diario electrónico Vieiros e a Radio Galega desde 2006, e que ten a finalidade de encontrar unha canción do verán en galego. A Radio Galega deixou de colaborar co concurso na edición do ano 2010.
Edicións
Na edición A polo ghit 2007 participaron 52 cancións de case outros tantos grupos, a maioría noveis ou non moi coñecidos. Resultou gañador o tema "Biocultivos", do grupo Sacha na Horta. O tema fala da vida e da visión do mundo do grupo de mulleres que conforman o grupo, que viven na compostelá rúa das Hortas e que non tiña experiencia anterior no mundo da canción. O xurado estivo formado por Luís Queimada, Vincent Jalo, María Yáñez e Xavier Campos. O grupo gañador gravou un videoclip na Televisión de Galicia e voou a Cuba para participar na Feira do Libro da Habana en febreiro do 2008, coa delegación da Consellaría de Cultura.
Los Santos de Maimona
Los Santos de Maimona é un municipio de España, na provincia de Badaxoz, Comunidade Autónoma de Estremadura. Ten unha poboación de 8.107 habitantes.
Localización
Atópase a 75 km da capital e cunha poboación superior aos 8.000 habitantes, o seu termo municipal ten unha extensión de 109,02 km². Sitúase a 529 msnm.
Fauna e flora
Cultívanse a vide, as oliveiras, cereais e amendoeiras. A gandería é principalmente porcina, ovina e vacúa, con algunhas granxas avícolas. É unha zona rica en caza menor abundando as perdices, os coellos, as lebres e as aves de paso. Existen zonas carboníferas, calcarias para a fabricación de cemento e canteiras de pedra e mármore.
Hidrografía
A rede fluvial constitúena arroios de escaso caudal que sofren estiaxe total a partir da primavera, non correndo de novo ata as primeiras augas outonais.
O resto da auga e o abastecemento a Los Santos provén de pozos ricos e superficiais, que se estenden ao longo de todo o termo municipal. A pluviosidade é escasa predominando os ventos do leste.
Protacantopterixios
Evolución
Parece que evolucionaron no Cretáceo ou quizais no Xurásico tardío, probabelmente hai uns 150 millóns de anos; coñécense fósiles deles e da estreitamente relacionada Otocephala en todo o Cretáceo.
Reino de Nápoles e Sicilia
Antecedentes
Carlos VII de Borbón e a súa esposa María Amalia de Saxonia foron moi queridos polos seus súbditos, e eles traballaron para gañar ese cariño. Ao pouco tempo de ser o rei de Nápoles fixo reformas e modernizou o seu novo país, logrando pronto a unidade do pobo e o recoñecemento deste para o seu rei.
Distrito de Évora
Xeografía física
O distrito ten bastantes encoros. Alén do mencionado encoro de Alqueva no Guadiana, está o encoro de Monte Novo no regato de Degebe, a albufeira de Torres no regato de Azambuja, o encoro da Vigia nun afluente do regato de Pardiela, o encoro de Lucefece no regato homónimo, o encoro do Alvito (aínda que a presa estea no distrito de Beja) no regato de Odivelas, o encoro de Nossa Senhora da Tourega no regato das Alcáçovas e o encoro do Divor no regato homónimo. Hai aínda varios encoros máis pequenos.
Reino de Nápoles e Sicilia
Fernando IV
Mentres que Fernando IV só se preocupou das relacións coa Igrexa e da construción de obras públicas, como a Academia de Arquitectura de Nápoles ou a Casa Vanvitelliana, a nova raíña logrou controlar ao seu marido e participar activamente no goberno do reino, chegando a ter unha posición de gran poder.
Primeiro período napoleónico
O 22 de xaneiro de 1799 un grupo de napolitanos xacobinos, entre os cales estaban Mario Pagano, Domenico Cirillo, Nicola Fasulo, Carlo Lauberg e Giuseppe Logoteta, proclamaron no Castel Sant'Elmo a República Partenopea (ou República Napolitana). Este novo Estado estaba controlado por Francia (era unha das chamadas Repúblicas irmás da Primeira República francesa) e por non ter apoio popular, sobre todo nas provincias, porque a poboación era leal ao seu antigo rei e desexaba o retorno da monarquía.
Reinado de Xosé I
A raíña reuniuse con Xosé en Nápoles antes de abril de 1808, cando foi enviada alí por Napoleón para que o apoiase, xa que nese momento Xosé enfrontábase a unha rebelión. Cando abandoaron o reino, os napolitanos estaban convencidos de que levaran con eles moitos obxectos de valor e comentaban: "o rei chegou como un soberano e saíu como un bandido. A raíña chegou vestida con farrapos e saíu como unha soberana". Pese a que sempre se afirmou que a razón das reticencias da raíña a viaxar a Nápoles se debía ao seu mal estado de saúde, actualmente crese que á reina Xulia lle chegaran rumores da existencia dunha amante do seu marido. Sexa como for, a estancia en Nápoles sería breve, xa que aos pocos meses Xosé Bonaparte sería nomeado por Napoleón rei de España.
Reinado
Durante o seu reinado tratou de introducir na vida napolitana os costues franceses, fomentou as artes e financiou numerosas obras públicas para tratar de gañar o afecto dos seus súbditos, que sempre mostraron saudade polos antigos reis da Casa de Borbón. Entre estes procectos destacan as escavacións de Pompeia, Herculano e Estabia, que non tiveran avances significativos desde o reinado de Carlos VII e a publicación do texto "Li Antichità di Ercolano Esposte" en 1767 por parte da Real Academia de Nápoles.
O Congreso de Viena e o Reino das Dúas Sicilias
Despois de 20 anos de guerras entre a Francia napoleónica e o resto das nacións europeas, o Congreso de Viena, iniciado en 1814 e concluído en 1815, baseou a reorganización do vello continente no "principio de lexitimidade" polo que se devolvían os territirios aos seus antigos monarcas.
Heiner Müller
Traxectoria
A súa fama permitiu a Müller obter outra vez unha aceptación máis extensa en Alemaña Oriental. Foi admitido na Academia das Artes da RDA en 1984 —dous anos despois de ser membro da Academia das Artes de Berlín Oeste. A pesar destas honras, non foi readmitido na Asociación de Escritores de Alemaña Oriental ata 1988, pouco antes da desaparición da RDA. Logo da caída do Muro de Berlín, Müller aínda mantivo a presidencia da Academia das Artes da RDA durante un breve período en 1990.
Müller faleceu en Berlín Este en 1995, despois de ter obtido o recoñecemento como un dos maiores autores alemáns e o dramaturgo alemán máis importante desde Bertolt Brecht.
Parafilético
En filoxenia (e tamén en lingüística) un grupo é parafilético cando inclúe o antepasado común dos seus membros, pero non a todos os descendentes deste. Esta situación denomínase parafilia (do grego παρά pará, "ao lado", "os que están ao lado", "cerca de", e φυλή phylé, "tribo", "grupo de individuos"). Un grupo parafilético fórmase cando a un clado (póla evolutiva) se lle subtraen un ou máis grupos holofiléticos.
Mutatis mutandis
No contexto xurídico utilízase esta expresión cando se chega a un acordo entre as partes e se firma coa condición de facer só as modificacións necesarias a un modelo anterior, é dicir, sen pasar por unha negociación extensiva do texto.
Salmón (cor)
Trátase dunha cor estándar, encontrándose en catálogos e inventarios cromáticos. A denominación de cor «salmón» abrangue as coloracións semellantes á estándar, asalmoadas, e por extensión as cores rosadas ocráceas.
Carlomán II
Traxectoria
Carlomán II faleceu mentres cazaba, o 12 de decembro de 884, sucedéndoo Carlos III o Gordo.
Club Deportivo Guadalajara (España)
Historia
Foi fundado o 30 de xaneiro de 1947, inscribiuse na Federación Castelá de Fútbol o 5 de febreiro dese mesmo ano. O primeiro partido oficial que xogou o Deportivo Guadalajara foi o 26 de xaneiro de 1947, contra o Ávila, no campionato de afeccionados, cultivando un resultado positivo de 2-1. O día 1 de abril de 1970 inaugurouse o campo no que aínda xoga, denominado Pedro Escartín. O himno oficial do Deportivo Guadalajara, composto polo mestre Luís Posadas, presentouse o 18 de xullo de 1985, na primeira rolda da Copa do Rei disputada contra o Rayo Vallecano.
Estadio
O actual campo de fútbol é o Pedro Escartín, con capacidade para 5000 espectadores. Atópase situado na rúa Julián Besteiro, con accesos por esta rúa, en Guadalaxara.
Enrique de Vedia
Traxectoria
Foi xefe político de diferentes provincias, entre elas da Coruña. Mentres o foi da provincia de Burgos recibiu a Théophile Gautier e ensinoulle a catedral, visita que deixou constatada o escritor en Voyage en Espagne. Foi tamén amigo de Pascual Gayangos e de Antonio Ferrer del Río e tivo os cargos de Secretario da Gobernación do Reino e Cónsul de España en Liverpool e Xerusalén. Finou nesa cidade en 1863 cando preparaba o seu regreso a España.
PSA Peugeot Citroën
PSA Peugeot-Citroën é un grupo empresarial formado en 1976 coa fusión das empresas francesas Citroën e Peugeot, é o segundo maior fabricante de automóbiles de Europa, co 15,4% do mercado. A este grupo pertencen outras compañías: a empresa de transportes Gefco, o fabricante de equipamentos para automóbiles Faurencia, Banque PSA Finance, Peugeot Motocycles (terceiro maior fabricante europeo de scooters e motocicletas de entre 50 e 125cc), Peugeot Citroën Moteurs (PCM) e Process Conception Ingénierie (PCI) que deseña e fabrica equipamento industrial para o grupo e para outros. En Galicia teñen: en Vigo unha fábrica de autómobiles (a máis rendible do grupo); no Porriño, un centro de distribución.
Marcelo Azcárraga Palmero
Etapa política
miniatura|esquerda|El parto de don Marcelo, por [[Joaquín Xaudaró (Gedeón, 1904).|alt=]] Tras tomar parte no derrocamento de Espartero en 1856, foi destinado a Cuba antes de representar a España na embaixadad de México. En 1866 foi ascendido a coronel polo seu comportamento leal. Dous anos despois adheriuse ao movemento que destronou a Isabel II e foi ascendido a brigadier e nomeado subsecretario de guerra. Dimitiu deste cargo durante os primeiros anos da República.
Tamara Andrés
Notas
miniatura|25 anos con [[Lois Pereiro. Libraría Paz de Pontevedra. Con Lucía Novas, Ana Acuña, Ramón Rozas e Xaime Toxo.]]
Secuenciación do ADN
Historia
Aínda que en 1953 se estableceu que a estrutura do ADN era unha dobre hélice, pasarían varias décadas antes de que fose posible analizar fragmentos de ADN para determinar a súa secuencia. A secuenciación do ARN foi unha das primeiras formas de secuenciación de nucleótidos. O punto culminante da secuenciación do ARN foi a obtención da secuencia do primeiro xene completo e o xenoma completo do bacteriófago MS2, identificado e publicado por Walter Fiers e colaboradores na Universidade de Gante (Bélxica), en 1972 e 1976.
O laboratorio de Leroy E. Hood no Instituto Tecnolóxico de California anunciou a primeira máquina de secuenciación de ADN semiautomática en 1986. Seguidamente Applied Biosystems comercializou a primeira máqueina de secuenciación totalmente automatizada, a ABI 370, en 1987. En 1990, os Institutos Nacionais da Saúde (NIH) estadounidenses empezaron unha serie de ensaios de secuenciación a grande escala de Mycoplasma capricolum, Escherichia coli, Caenorhabditis elegans, e Saccharomyces cerevisiae cun custo de 0,75 dólares por base. Mentres, empezou a secuenciación de secuencias de ADNc humano chamadas etiquetas de secuencia expresadas no laboratorio de Craig Venter, nun intento de capturar a fracción codificante do xenoma humano. En 1995, Venter, Hamilton Smith, e colegas en The Institute for Genomic Research (TIGR) publicaron o primeiro xenoma completo dun organismo de vida libre, a bacteria Haemophilus influenzae. O seu cromosoma circular contiña 1.830.137 bases e a súa publicación na revista Science supuxo o primeiro uso publicado da escopeta de secuenciación dun xenoma completo, eliminando a necesidade de facer un traballo inicial de mapado. En 2001, usáronse os métodos da escopeta de secuenciación para producir unha secuencia borrador do xenoma humano.
Secuenciación de Maxam e Gilbert
A secuenciación de Maxam e Gilbert require o etiquetado radioactivo nun extremo 5' do ADN e a purificación do fragmento de ADN que vai ser secuenciado. O tratamento químico xera despois roturas nunha pequena proporción dunha ou dúas das catro bases nucleotídicas en cada unha das catro reaccións (G, A+G, C, C+T). A concentración dos compostos modificadores é controlada para introducir como media unha modificación por molécula de ADN. Desrte modo, xérase unha serie de fragmentos etiquetados, desde o extremo radioetiquetado ao primeiro sitio de "corte" en cada molécula. Os fragmentos nas catro reaccións son sometidos a electroforese xuntos en xeles de acrilamida desnaturalizantes para a súa separación por tamaños. Para visualizar os fragmentos, o xel é exposto a película de raios X para autorradiografía, dando lugar a unha serie de bandas escuras cada unha correspondente a un fragmento de ADN radioetiquetado, do cal se pode deducir a secuencia.
Gefco
Gefco (Les Groupages Express de Franche Comté) é unha empresa francesa de transporte e loxística creada en 1949.
Secuenciación do ADN
Secuenciación dunha soa molécula en tempo real (SMRT)
A secuenciación SMRT baséase na estratexia de secuenciación por síntese. O ADN sintetízase en guías de ondas en modo cero (ZMWs), que son pequenos contedores similares a pozos que teñen as ferramentas de captura situadas no fondo do pozo. As guías de ondas en modo cero son guías de ondas ópticas que guían a enerxía da luz a un volume que é pequeno en todas as súas dimensións comparado coa lonxitude de onda da luz. A secuenciación realízase usando polimerases non modificadas (unidas ao fondo das ZMW) e nucleótidos marcados fluorescentemente que flúen libres na solución. Os pozos están construídos de modo que só se detecte a fluorescencia do fondo do pozo. A marcaxe fluorescente sepárase do nucleótido cando este se incorpora na cadea de ADN, polo que a cadea de ADN queda inmodificada. Segundo Pacific Biosciences, que desenvolveu a tecnoloxía SMRT, esta metodoloxía permite a detección de modificacións de nucleótidos (como a metilación da citosina). Isto ocorre por observación da cinética da polimerase. Esta estratexia permite lecturas de ata 15.000 nucleótidos, con lecturas medias de lonxitudes entre 2,5 e 2,9 kb.
Sequenciación con espectrometría de masas
A espectrometría de masas pode utilizarse para determinar as secuencias de ADN. A espectrometría de masas de ionización/desorción de láser asistido por matriz ou MALDI-TOF MS, foi investigada como método alternativo á electroforese en xel para visualizar fragmentos de ADN. Con este método, os fragmentos dee ADN xerados polas reaccións de secuenciación de terminación de cadea compáranse pola súa masa en vez de polo seu tamaño. A masa de cada nucleótido é diferente e esta difeenza é detectable por espectroscopía de masas. As mutacións dun só nucleótido nun fragmento poden ser detectadas máis doadamente con espectroscopía de masas que só por electroforese en xel. A MALDI-TOF MS pode detectar máis facilmente as diferenza entre fragmentos de ARN, polo que os investigdores poden indirectamente secuenciar o ADN por estes métodos baseados na espectroscopía de masas convertendo primeiro o ADN en ARN.
O Campo Vello, Bretoña, A Pastoriza
O Campo Vello é un lugar da parroquia de Bretoña, no concello lugués da Pastoriza, na comarca da Terra Chá.
Cospindo, Ponteceso
San Tirso de Cospindo é unha parroquia que se localiza no sur do concello coruñés de Ponteceso na comarca de Bergantiños. Segundo o INE en 2018 tiña 679 habitantes (342 homes e 337 mulleres) distribuídos en 7 entidades de poboación, o que supón unha diminución en relación ao ano 1999 cando tiña 738 habitantes.
Historia
No lateral esquerdo da igrexa de San Tirso de Cospindo existe un sarcófago de pedra onde eran enterrados os curas da parroquia sendo o derradeiro Jesús Villar Sangenis, en 1918.
Xoán IV de Trebisonda
Relacións cos xenoveses
A pesar do feito de que Xoán IV se converteu en emperador coa axuda dos xenoveses, as relacións do Imperio con Xénova foron tumultuosas, como o foron durante o reinado do seu pai. En 1447 as forzas trapisondesas, dirixido polo irmán de Xoán IV David atacaron as colonias xenovesas de Crimea, provocando unha forte reacción polos xenoveses, que esixiron unha compensación. En 1453, Xurxo Amirutzes foi enviado como embaixador a Xénova nun intento infrutuoso de salvar as relacións entre as dúas nacións.
Devanceiros
Devanceiros de Xoán IV de Trebisonda
Olalla Tuñas
Traxectoria
Actualmente reside en Berlín, onde traballa nunha axencia de noticias.
Ipomoea aquatica
Usos culinarios
En Vietnam é un ingrediente e acompañamento común da gastronomía local, antigamente servía como comida principal para os máis pobres. No sur do país córtase en xuliana e cómese con gran variedade de fideos. Tamén se cociña nunha sopa aceda (canh chua), con tomates e outras verduras, engadíndolle tamén algunha clase de proteína.
Manuel Burque
Traxectoria
Nado en Santa Cruz de Tenerife, trasladouse aos dous anos á Coruña, onde comezou a involucrarse no mundo do teatro e empezou a formarse en talleres con actores como Cándido Pazó.
Traxectoria profesional
En 2008 gañou o IV Concurso de Guións de Curtametraxes do Concello de Avilés por Quid pro quo.
Mestre de obras
miniatura|O Santo dos Croques, popularmente identificado co [[Mestre Mateo, no Pórtico da Gloria da Catedral de Santiago de Compostela, "que dirixiu a obra de ditos portais desde os seus alicerces".]]
Castro Portela, Vilamor, Folgoso do Courel
Castro Portela é unha aldea da parroquia de Vilamor, no concello lugués de Folgoso do Courel. Está situada na serra do Courel, moi preto do río Lor. En 2008 tiña unha poboación de 8 habitantes (5 homes e 3 mulleres).
Mestre de obras
A partir da Idade Contemporánea é de uso máis habitual a denominación de aparellador, oficio que se identificaba coas funcións técnicas do mestre de obras. Posteriormente foron xurdindo distintas denominacións establecidas como graos académicos: o de arquitecto técnico, e o de enxeñeiro de edificación.
Valeriano Orobón Fernández
Valeriano Orobón Fernánez, nado en La Cistérniga (provincia de Valladolid) en 1901 e finado en Madrid en 1936, foi tradutor e teórico do anarcosindicalismo, e creador da letra en castelán da canción "A las barricadas".
Tuberculose
A bacteria
O cultivo in vitro do M. tuberculosis tardou en conseguirse, porén, actualmente este é un proceso de laboratorio común. O MTB é identificábel no microscopio despois dun tratamento con solución alcohol-ácida e coloración (método de Ziehl-Neelsen). Na técnica de coloración máis común, os bacilos absorben un colorante vermello brillante que contrasta ben co fondo azul. Os bacilos alcohol-ácido resistentes tamén poden ser visualizados por microscopio fluorescente (técnica do fluorocromo), e por coloración con auramina-rodamina.
Diagnóstico
O historial médico inclúe a busca de síntomas da tuberculose pulmonar (TB): tose intensa e prolongada por tres ou máis semanas, dor no peito e hemoptise. Os síntomas xerais inclúen febre, calafríos, suores nocturnas, perda de apetito e peso, e cansazo fácil. Outras partes do historial médico inclúen exposición anterior á tuberculose, na forma de infección ou doenza; tratamento anterior de tuberculose; factores de risco demográficos; e condicións médicas que aumenten o risco de infección por tuberculoses, tales como a infección por VIH/SIDA.
Tratamento de infección latente de tuberculose
O tratamento da infección latente é esencial para o control e eliminación da TB, pola redución do risco de tornarse doenza activa.
Historia
Por conta dos seus variados síntomas, a tuberculose non era identificada como unha única doenza ata a segunda década do século XIX, e non era chamada de tuberculose ata ser bautizada en 1839 por X.L. Schoenlein. Algunhas formas da doenza probabelmente eran coñecidas deste a Grecia antiga, senón antes, considerándose que a doenza se orixinou a partir do primeiro gado domesticado (no cal tamén orixinou a varíola humana).
Vilamor, Vilamor, Folgoso do Courel
Vilamor é unha aldea da parroquia de Vilamor, no concello lugués de Folgoso do Courel. Está situada a 700 metros de altitude, na serra do Courel. En 2008 tiña 27 habitantes (15 homes e 12 mulleres). Nela está a igrexa parroquial.
Camille Paglia
Pensamento
Foi polémico o seu desleixo por pensadores recoñecidos como Jean Baudrillard, Jacques Derrida, Jacques Lacan e Michel Foucault, aos que descualificou como post-estruturalistas que separaban a palabra do mundo real, algo moi masculino que o arraigo da muller no seu corpo debe rexeitar con enerxía.
Pipino o Breve
Historia
Comezan deseguida unha reforma da Igrexa coa axuda do bispo San Bonifacio e realízanse dous concilios: o primeiro en Austrasia, convocado por Carlomán en 742-743; o segundo por Pipino, en 744 en Soissons (Neustria), no que adoptará as decisións tomadas no concilio de Austrasia. Esta reforma establecerá a xerarquía no seo do clero franco, a cuxa cabeza se atopa Bonifacio (evanxelizador de Xermania), como dirixente dos bispos repartidos polas cidades do reino.
Caída do último merovinxio
En novembro de 751, Pipino depón a Khilderico III e faise coroar no campo de maio en Soissons, sendo proclamado por unha asemblea de bispos, nobres e Leudes (grandes do reino). Esta elección conséguese, por unha vez, sen efusión de sangue. Khilderico III, tras ser deposto, é tonsurado (perde os seus longos cabelos, signo do poder entre os francos) e termina os seus días encerrado no mosteiro de Saint-Bertin, preto de Saint-Omer.
Consolidación do reino
En 754-755, Pipino inicia unha reforma monetaria coa adopción do denario de prata en 755 e instaurando o décimo en 756. Pipino o Breve apoderouse do monopolio da cuñaxe da moeda, decidindo sobre a actividade das casas de cuñaxe, o peso das moedas, o seu valor e os caracteres representados. O Edicto de Ver foi unha primeira tentativa de uniformar o peso e o aspecto do denario de prata franco, pero a marca da autoridade real non figura sistematicamente na moeda ata a chegada de Carlomagno, a partir de 793. A cuñaxe de moeda na Europa foi, pois, reiniciada con Pipino o Breve, que recuperou o sistema utilizado polos antigos gregos e romanos e mantido no Imperio Romano de Occidente (1 libra = 20 solidi = 240 denarii).
Rede temática de investigadores de Literatura Infantil e Xuvenil do Marco Ibérico e Iberoamericano
Historia e características
En 2011 estaba formada por investigadores de quince universidades de España, Portugal e Iberoamérica e contaba cos apoios das máis relevantes institucións destes ámbitos vinculadas coa Literatura Infantil e Xuvenil. Trátase dun grupo multidisciplinar e multicultural. Multidisciplinar en canto que inclúe investigadores e docentes tanto da Literatura institucionalizada ou de adultos coma da infantil e xuvenil, así como profesores de Didáctica da lingua e literatura e das artes plásticas, que achegan claves estéticas para xulgar o feito literario. Multicultural en canto que o profesorado provén dos distintos ámbitos lingüísticos ibéricos e iberoamericanos.
O Coto de Francos, Bretoña, A Pastoriza
O Coto de Francos é un lugar da parroquia de Bretoña, no concello lugués da Pastoriza, na comarca da Terra Chá.
Lubricated Goat
Lubricated Goat é unha banda australiana de noise rock activa dende mediados dos anos 80 ata mediados dos 90. Despois de separarse volveron á actividade en 2003. Conseguiron certa notoriedade por tocar nus nun programa de televisión, levando só os seus instrumentos e o seu calzado. Principalmente influenciada por grupos como The Stooges e The Birthday Party, tocan un estilo sucio e de rock que precedeu ao grunge.
André Citroën
Traxectoria
André Citroën era fillo dun xudeu holandés vendedor de diamantes, Levie Citroen, e Mazra Kleinmann nada en Polonia. Aos vinte anos graduouse na Ecole Polytechnique, a máis prestixiosa escola de enxeñería francesa.
San Fernando Club Deportivo
Historia
O San Fernando Club Deportivo foi fundado no ano 2009, tras a desaparición do Club Deportivo San Fernando pola súa mala situación económica. Ese mesmo ano comprou a praza do Sporting de San Fernando, de Primeira Andaluza.
Na tempada 2011/12 repite na segunda posición e volve xogar os play-offs. Logo de superar a Mutilvera, Levante B e Laudio, o San Fernando logra o ascenso a Segunda División B.
RENACE
A Regencia Nacional y Carlista de Estella (RENACE) foi unha organización política carlista que apareceu en 1958 dirixida por Mauricio de Sivatte, antigo xefe do carlismo en Cataluña, que fora expulsado do carlismo oficial en 1949. A Rexencia de Estella considerábase a depositaria dos dereitos históricos da dinastía carlista tras a que consideraban perda de lexitimidade de Xavier de Borbón-Parma e editaba o boletín Tiempos Críticos. A RENACE tiña carácter tradicionalista e antifranquista e a maior parte dos seus membros residían en Cataluña. Durante a transición española patrocinou o partido Unión Carlista e opúxose á Constitución de 1978.
Aplique
O termo aplique pode referirse a:
Século -XI
Acontecementos
]]
Simplesiomorfía
Etimoloxía
O termo simplesiomorfía foi introducido en 1950 polo entomologo alemán Willi Hennig.
A Campa, Vilamor, Folgoso do Courel
A Campa é un lugar da parroquia de Vilamor no concello lugués de Folgoso do Courel na comarca de Quiroga. Está situado a 750 metros de altitude, na serra do Courel. Segundo o IGE, en 2013 tiña 18 habitantes (10 homes e 8 mulleres).
Le Concert
Le Concert é un filme francés dirixido por Radu Mihăileanu que foi estreado no 2009. Está protagonizado por Aleksei Guskov, Mélanie Laurent e Miou-Miou. Gañou dous premios César, á mellor banda sonora e ó mellor son. Foi nomeado a dous Premios Magritte nas categorías de mellor filme en coprodución e mellor montaxe para Ludo Troch no 2011, e tamén a mellor filme estranxeiro na 68ª edición dos Globos de Ouro.
O Ameneiral, Nogueirosa, Pontedeume
O Ameneiral é un lugar da parroquia de Nogueirosa no concello coruñés de Pontedeume na comarca do Eume. Estaba despoboado no ano 2019 segundo datos do Instituto Nacional de Estadística.
Eduardo Casanova
Traxectoria
En 2011 participou na película de Álex de la Iglesia La chispa de la vida, con José Mota e Salma Hayek. Ese ano, con tan só 19 anos, escribiu e dirixiu a súa primeira curtametraxe: Ansiedad, que conta no seu elenco con nomes como Ana Polvorosa e Secun de la Rosa. Por devandita curtametraxe conseguiu unha distinción no Festival de cine El Novelísimo de Hervás.
Estación de Roma Tiburtina
miniatura|dereita|220px|Estación de Roma Tiburtina. Roma Tiburtina é a segunda estación de ferrocarril máis grande de Roma, despois de Termini. Está localizada na parte nordeste da cidade, e foi redeseñada como un centro para a alta velocidade italiana no canto de Termini, que é unha estación de ferrocarril. A estación está conectada co Metro de Roma liña B pola estación Tiburtina. A nova Tiburtina está dedicada ós trens rexionais tradicionais e ós servizos de alta velocidade na liña Milán-Nápoles. A nova estación está proxectada para dar servizo diario a máis de 450 000 persoas no 2015. A estación é destino de máis de 140 trens de alta velocidade e 290 trens rexionais.
Fabiano Soares
Celta de Vigo
Titular indiscutible durante os seguintes dous anos en Segunda División, acadou os 114 partidos coa camiseta celeste e anotou un total de 17 goles, a maioría deles dende o punto de penalti. Na tempada 1991/92, con Txetxu Rojo como adestrador e Gudelj como gran goleador, o equipo vigués proclamouse campión de Segunda, conseguindo así regresar á Primeira División. Fabiano negociou entón co Celta a súa renovación, pero non chegou a ningún acordo e acabou enfrontado ao vicepresidente Salvador González. Enfadado pola situación, decidiu deixar o club e aceptar unha oferta que o Compostela lle fixo a través do seu xerente, Fidalgo, despois de que este coñecese o malestar do xogador nunha visita a Vigo.
Compostela (1ª etapa)
Tralo descenso do Compostela na tempada 1997/98, xogou tres anos máis na capital galega, actuando como capitán, ata que o club sufriu un novo descenso na campaña 2000/01, desta vez á Segunda División B. A pesar de renovar co Compos para xogar na división de bronce, en xullo de 2001 recibiu unha oferta millonaria do Botafogo, o que sumado a circunstancias familiares, fixo que se desvencellase do club galego perdoando o diñeiro que este lle debía e regresase á súa cidade natal e ao equipo no que comezara a súa carreira.
Aeroporto de Vigo
Historia
Na década dos 60 reformáronse as instalacións, en 1973 construíuse a torre de control, e en 1974 a nova terminal. Nos anos seguintes ampliáronse a zona de estacionamento e a pista de aterraxe para permitir a operación dos Douglas DC-9, chegando así o seu primeiro voo internacional en 1981.
O novo edificio da terminal fíxose en 1995 e ese mesmo ano ampliouse a plataforma. No ano 2004 comezou a funcional o sistema ILS de categoría II/III.
O xardín das delicias
O traballo pódese ler cronoloxicamente: os paneis exteriores amosan a creación do mundo; o panel da esquerda describiría a unión, dirixida por Deus que toma a forma de Cristo, de Adán e Eva no Paraíso: o panel central representaría unha humanidade pecaminosa antes do Dioivo; e o panel dereito, ofrecería a visión do Inferno onde os pecadores están a sufrir as dores da tortura.
Contexto cultural
Mais o tríptico tamén participa do Renacemento: isto xorde en particular pola vontade de propor unha visión encriptada que só unha elite pode descifrar, que explica a multiplicidade de interpretacións que se deron sobre a obra. Do mesmo xeito, a ironía que se amosa reflicte a influencia da moral humanista espallada polo filósofo Erasmo de Rotterdam moi activo nesta época.
Historia da obra
Foi herdado polo seu fillo René de Châlon e despois polo sobriño de Henrique, Guillerme de Orange, líder da rebelión holandesa contra a coroa dos Habsburgo, sendo confiscado polo duque de Alba en 1567, quen o levou a España en 1570. O duque deixou este e outros cadros a don Fernando, o seu fillo natural e prior da orde de San Xoán. Filipe II adquiriu o tríptico na almoeda dos bens de don Fernando e enviouno ao mosteiro do Escorial o 8 de xullo de 1593 onde permaneceu até 1936 en que foi levado ao Museo do Prado para a súa restauración, pois xa Antonio Ponz indicou en 1777 que a táboa atopábase bastante maltratada, e tamén para protexelo da Guerra civil e xa non retornou ao mosteiro permanecendo dende entón coma parte da colección do museo, por orde de Franco.
Rizobiáceas
As Rizobiáceas (Rhizobiaceae) son unha familia de proteobacterias, nas que se inclúen moitas (pero non todas) especies de rizobios, xunto con parasitos de plantas como Agrobacterium. As Rhizobiaceae son gramnegativas, aerobias e xeralmente con forma de bacilo. Moitas especies de Rhizobiaceae son diazótrofas, xa que poden fixar o nitróxeno e son simbióticas das raíces de plantas, onde forman nódulos radiculares.
David de Trebisonda
Emperador de Trebisonda
Despois de finxir estar listo para negociar con algúns dos seus veciños, Mehmed II cercou Sinope e obtivo a súa rendición, enviando a súa frota a Trebisonda. Mentres tanto dirixiu o exército de terra contra Uzun Hassan, quen intimidado fixo unha alianza con el. Isto privou a David do seu aliado máis eficaz, e Mehmed II dirixiuse contra Trebisonda. A súa frota xa chegara alí, derrotaron ao exército de David, e saquearon os suburbios, cercando a cidade por máis dun mes. O comandante otomán Mahmud Pasha abrira negociacións con David mesmo antes da chegada do seu señor, e o tesoureiro de David, Xurxo Amirutzes, aconsellou ao emperador renderse con condicións. A pesar que Mehmed II estaba descontento coas negociacións, permitiu continualas. Persuadiron a David a renderse inmediatamente, mantendo a súa familia, a súa liñaxe, e riquezas, e prometéuselle un retiro beneficioso en Tracia.
O Carballal, Úbeda, A Pastoriza
O Carballal é un lugar da parroquia de Úbeda no concello lugués da Pastoriza na comarca da Terra Chá. Segundo o IGE, en 2019 tiña 4 habitantes (3 homes e 1 muller).
O xardín das delicias
Influencia posterior
Artistas posteriores recoñeceron a influencia que o Bosco exercían sobre eles como Bruegel o vello (c. 1525-1569) que o recoñecera abertamente e que incorporara moitas das imaxes do Bosco en varias das súas obras como en Dulle Griet, na que unha muller campesiña dirixe un exército de mulleres vai rapinar o inferno, ou no Triunfo da Morte, no que se inspira na monstruosa paisase do inferno do Xardín, e emprega, segundo o  Museo Real de Belas Artes de Antuerpen, a mesma "imaxinación desenfreada e as mesmas cores fascinantes".
Bibliografía
En español
Dominancia (xenética)
Nomenclatura
Outra posibilidade de nomenclatura é utilizar como letra ou símbolo a inicial do recesivo (rugoso), que poderá ser r ou R, segundo sexa recesivo ou dominante. Cando nos refiramos ao recesivo usaremos r (rugoso) e cando nos refiramos ao dominante (liso) usaremos R. Con este sistema os fenotipos serían: RR (liso), Rr (liso) e rr (rugoso).
Relacións con outros conceptos xenéticos
O concepto de dominancia está implicado en varios conceptos xenéticos.
Epistase
A epistase é a interacción entre xenotipos en dous loci xénicos diferentes, o cal ás veces pode semellar unha relación de dominancia entre dos alelos distintos dun mesmo locus. A epistase modifica as proporcións características 9:3:3:1 agardadas no cruzamento dihíbrido de dous xenes non epistáticos. A maioría dos sistemas xenéticos implican complexas interaccións epistáticas entre múltiples loci xénicos. Para dous loci, recoñécense ata 14 clases de interaccións epistáticas.
Na epistase dominante, un locus xénico pode determinar a produción de pigmento amarelo ou verde como no exemplo anterior: AA e Aa son amarelos, e aa é verde. Un segundo locus determina se se produce un pigmento precursor (dd) ou non (DD ou Dd). Aquí, nunha planta Dx (x é calquera dos dous alelos), as flores serán brancas independentemente do xenotipo que teña o locus A, debido ao efecto epistático do alelo dominante D. Así, nun cruzamento entre dúas plantas dihíbridas AaDd, os 3/4 da descendencia serán de flores brancas, e os fenotipos amarelos e verdes exprésanse só nas plantas dd. Isto produce unha proporción característica de 12:3:1 (brancas : amarelas : verdes).
Enfermidades xenéticas humanas dominantes e recesivas
Nos humanos moitos trazos xenéticos ou doenzas clasifícanse simplemente como "dominantes" ou "recesivos." Isto pode simplificar demasiado as bases moleculares subxacentes e levar a unha mala comprensión da natureza da dominancia, especialmente con respecto ás denominadas "enfermidades recesivas". Por exemplo, a doenza xenética fenilcetonuria (PKU) pode orixinarse por causa dun alelo calquera dos moitos (>60) que ten o locus xénico que codifica o encima fenilalanina hidroxilase (PAH). Moitos destes alelos producen pouca ou ningunha PAH, e como resultado o substrato fenilalanina e os seus subprodutos metabólicos acumúlanse no sistema nervioso central e poden causar graves atrasos mentais se non se tratan axeitadamente.
Dogma central da bioloxía molecular
O dogma é un marco para comprender a transferencia da información das secuencias entre os biopolímeros que levan información secuencial, no caso máis común ou xeral, nos organismos vivos. Hai tres grandes clases dese tipo de biopolímeros: ADN e ARN (ambos os dous ácidos nucleicos), e proteínas. Hai 3×3 = 9 transferencias directas posibles de información que poden ocorrer entre eles. O dogma clasifícaas en 3 grupos de tres:
Transcrición
dereita|miniatura|256px
Enlace triplo
miniatura|upright=1.4|Estrutura e imaxe de [[microscopio de forza atómica do deshidrobenzo[12]annuleno, onde os aneis de benceno están unidos por enlaces triplos.]] Un enlace triplo en química é un enlace químico entre dous átomos no que están implicados seis electróns de enlace en lugar dos máis usiais dous dun enlace covalente simple. Os enlaces triplos máis comúns entre dous átomos de carbono poden encontrarse nos alquinos. Outros grupos funcionais que conteñen un enlace triplo son os cianuros e os isocianuros e os nitrilos. Algunhas moléculas diatomicas, como o dinitróxeno e o monóxido de carbono, teñen tamén enlace triplo. Na fórmula esquelética o triplo enlace debúxase como tres liñas paralelas (≡) entre dous átomos conectados.
Enlaces
No modelo de enlace flexionado o triplo enlace pode formarse tamén polo solapamento de tres lobos sp3 sen necesidade de que haxa un enlace pi.
Faro de Punta Roncadoira
O faro de Punta Roncadoira é un faro situado na costa cantábrica galega.
Localización
Desde 1993 depende da Autoridade Portuaria de Ferrol-San Cibrao.
Vilar, Vilamor, Folgoso do Courel
Vilar é unha aldea da parroquia de Vilamor, no concello lugués de Folgoso do Courel. Está situada na serra do Courel. En 2008 tiña catro habitantes (tres homes e unha muller). No ano 2022 a aldea ardeu ao completo por mor dun lume forestal
Escopelomorfos
Son peixes bentopeláxicos, propios de augas profundas.
Dulce María Loynaz
Obra poética
As súas primeiras obras apareceron no xornal La Nación á idade de 17 anos: Invierno de almas e Vesperal; na devandita publicación apareceron outros textos entre 1920 e 1938.. En 1929 Dulce María xunto coa súa nai e a súa irmá realiza unha viaxe por Oriente Medio onde visitaron Turquía, Siria, Libia, Palestina e Exipto, este último país afectou especialmente á poetisa que logo de visitar o museo de Luxor e ver a tumba de Tutankhamon escribiría unha carta lírica e de profunda connotación romántica ao desaparecido faraón. En 1947 publicaría Juegos de agua, libro de poemas, e a partir de 1950 o editor español interésase pola obra da cubana, publicando varios dos seus traballos. Desta época, especificamente de 1951, data a publicación de Jardín. Seguiríanlle: Carta de amor al rey Tut-Ank-Amen 1953, Poemas sin nombre 1958 e Un verano en Tenerife, (libro de viaxes); segundo a autora: o mellor que escribín. Entre outras cousas porque a poetisa na súa primeira viaxe á illa quedou prendada dela e chegou a adoptar España como a súa segunda patria. E certo é tamén a grande acollida da súa obra que tivo neste país.
Mutismo
A raíz do triunfo da Revolución cubana a poetisa autoillouse da vida social durante longo tempo no seu casarón de El Vedado, mais máis que a súa natureza foi a súa actitude apolítica, nun país onde se instauraba un novo réxime, o que lle custou o descoñecemento na súa propia terra. Recibiu numerosas ofertas de España e EE.UU. mais nunca abandonou o seu país, quizais por ser a filla dun xeneral do exército libertador. Nunha ocasión propuxéronlle abandonar a súa Patria e expresou: "Eu son filla dun que loitou pola liberdade de Cuba, quen ten que irse é o fillo de quen quería que seguise sendo colonia".